**INDOKOLÁS**

**a települési támogatás keretében nyújtott ellátások és a szociális szolgáltatások helyi szabályzásáról szóló 8/2015.(II.27.) önkormányzati rendelet módosításához**

1. **§**

Az újonnan bevezetésre kerülő támogatások esetében a vagyoni helyzet vizsgálata nem feltétele a támogatások megállapításának, ezért szükséges az új támogatási formák kivételként történő beemelése a szociális rászorultság hiányában történő elutasítások körébe.

A települési támogatások jogosultjai kötelesek a körülményeikben bekövetkezett változásokat 15 napon belül az eljáró hatóságnak bejelenteni. A rendelkezés a bejelentési kötelezettség elmulasztásának szankcióit tartalmazza.

1. **§**

A bevezetésre kerülő új támogatási formák a rendszeres települési támogatások körébe kerülnek.

1. **§**

A rendelet átláthatóbb, könnyebb alkalmazása miatt a szerkezetének megváltoztatása vált indokolttá.

1. **§**

A lakossági földgáz árának emelkedése előreláthatóan a szombathelyi lakosok anyagi terheinek jelentős növekedését eredményezi. A családok szociális biztonságának előmozdítása érdekében új támogatási forma kerül bevezetésre. A rendelkezés a gázártámogatás jogosultsági feltételrendszerét, folyósításának szabályait, és megszüntetésének eseteit tartalmazza.

1. **§**

A villamosenergia-árak emelkedésének következtében a családok anyagi terheinek mérséklése érdekében új támogatási forma kerül bevezetésre. A rendelkezés a villamosenergia támogatás jogosultsági feltételrendszerét, folyósításának szabályait, és megszüntetésének eseteit tartalmazza.

1. **§**

A gyógyszer- és gyógyászati segédeszköz kiadások viseléséhez nyújtott támogatás megállapításával kapcsolatos ügyintézés során tapasztaltak alapján, és a növekvő gyógyszer és gyógyászati segédeszköz árakra tekintettel indokolt a támogatás jogosultsági körének kiszélesítése.

1. **§**

A támogatások nagyobb célzottságának elősegítése érdekében javasolt, hogy a bevezetésre kerülő támogatási formák természetbeni ellátásként kerüljenek biztosításra, így célzottan ez energiaárak emelkedésével jelentkező többletkiadásokhoz nyújt hatékony segítséget a családok számára.

1. **§**

A gyógyszer- és gyógyászati segédeszközök árainak folyamatos emelkedése miatt indokolttá vált a támogatás maximálisan megállapítható havi összegének megemelése.

1. **§**

Az önkormányzati ápolási díj megállapítása 2015. március 1. napjától kivezetésre került a rendeletből. Ezen időpont előtt megállapított támogatások az évek során megszüntetésre kerültek. Mivel új támogatás megállapítására a rendeleti szabályozás miatt nincs lehetőség, a folyamatban lévő ápolási díjak pedig kifutottak, így szükségessé vált a szabályozás hatályon kívüli helyezése.

1. **§**

A módosító rendelet hatálybalépését tartalmazza.